Valtorova sjena

**Valtorova sjena** je trinaesta epizoda osme sezone Winx Cluba.

## Sažetak

Dok Winxice pokušavaju zaustaviti napad Zvijezdotrola na Sunce, Specialisti moraju izići na kraj s dva mračna diva koji se spremaju napasti Gardeniu. U međuvremenu, Obscurum ide na Lumeniu kako bi zatražio svoje prijestolje i zarobljava Doranu u čarobnom kavezu. Valtor pokušava preuzeti Bloominu moć Cosmixa prijeteći da će uništiti njezin svijet, obitelj i prijatelj, pa mu Bloom odlučuje predati svoje Cosmix moći. Valtor pokušava apsorbirati moći, no moć ga odbacuje i šalje u dimenziju limba. Zvjezdica stiže u Gardeniu sa svojom umjetnom mini-jezgrom koju je napravio Orion i Sky ju rabi kako bi raznio jednog od mračnih divova na komadiće, iako je još uvijek ostao još jedan mračni div, te nema drugih mini-jezgri. Na Suncu se Winxice bore i pobjeđuju Zvjezdotrola, koji u zrak oslobađa energične svjetleće jezgre Sunca. Winxice hvataju iskre i drže ih na mjestu dok se Bloom ne vrati sa svojim Cosmix moćima i pomogne im da je zadrže na odstojanju. Kad se Winxice spremaju odustati, dolazi Orion i daje im još jednu mini-jezgru, u koju ubacuju iskre, stvarajući novu jezgru za Sunce. U međuvremenu, čini se da će preostali mračni div uskoro stići do obale, no tada ga je uništilo i svjetlo Sunca, koje su Winxice sada obnovile. Sunce i Gardenia sada su na sigurnom. Winxice priređuju koncert na plaži kako bi proslavile svoju pobjedu. Iako se čini da je sve gotovo, Valtor je negdje u drugoj dimenziji živ. Bijesan je što je ponovno izgubio od Winxica i zatim shvaća da treba snagu zvijezde želja. Budući da mu se zbog svojih mračnih moći ne može približiti, odlučuje osloboditi jedine koje mu mogu donijeti zvijezdu, svoje stare prijateljice, iz njihove prostorno-vremenske dimenzije: Trixice.

## Radnja

Epizoda počinje tako što Valtor razotkriva Bloom razlog svojega tajanstvenog povratka. Kad je čarobnjak poražen, ono što je preostalo od njegove životne snage rasulo se po cijelom svemiru. Tada ga je princ Argen s Lumenie, brat kraljice Dorane, zaslijepljen bijesom, prizvao. Svojom mračnom magijom Argen je uporabio moć zvijezda kako bi čarobnjaku dao novo tijelo. Valtor mu je dao svoje mračne moći, transformirajući ga u Obscurum. No budući da je bio preslab, trebao se stalno hraniti svjetlom zvijezda kako bi povratio svoju snagu. Tada mu je Obscurum ponudio pomoć u njegovom planu osvajanja, u zamjenu za prijestolje Lumenije.

Dok Zvjezdožderi napadaju Lumeniu isušivanjem jezgre, Obscurum napada Doranin dvorac, tražeći njezino prijestolje. Vladarica se pokušava obraniti, a stvorenje joj razotkriva da je on Argen, njezin izgubljeni brat. U svojem laboratoriju, Orion je uz Zvjezdičinu pomoć završio svoj prototip zvjezdane jezgre. Tecna kontaktira znanstvenika, jer Suncu trebaju jezgru što prije kako bi spasile ugašenu zvijezdu, a ujedno i planet Zemlju. U međuvremenu Layla, Flora i Stella uspijevaju poraziti golemog Zvjezdoždera. Tih pet vila konvergiraju svoje Cosmix moći kako bi zadržale energiju zvijezde.

Specialisti stižu u Gardeniu i sučeljavaju se s gargojlima koje je pozvao Valtor. Dok se Riven i Nex bave evakuacijom civila s plaže, Sky štiti Mikea i Vanessu. Brandon, Helio i Timmy odlučno se bore protiv opasnih stvorenja. Mike i Vanessa zahvaljuju dječkima što su im spasili živote, no sad se pitaju kako će se boriti protiv tih dvaju mračnih divova koji će iz oceanskih dubina stići u Gardeniu.

Kako bi spasila one koje najviše voli, Bloom mora prihvatiti Valtorovu ucjenu. No u trenu u kojem mu vila pokušava dati svoje Cosmix moći, one odbijaju napustiti svoju zakonitu obranu, reagirajući negativno protiv Valtora i bacivši ga u svemir. Bloom se tako vraća u svoju stvarnost, gdje pronalazi Zvjezdicu. Ona je putovala brzinom svjetla kako bi stigla do Winxica na Suncu, koje je već ugašeno te odnijela im prototip jezgre koju je stvorio Orion. Bloom joj, međutim, kaže da tu jezgru mora odnijeti Specialistima, kojom uspijevaju poraziti jednog od dvaju prijetećih divova.

Rabeći svoje blistavo svjetlo, Dorana uspijeva uvjeriti Obscuruma da odustane od mračnog puta osvete na koji je krenuo udruživši se s Valtorom u prošlosti, obećavajući mu da će odsad pa nadalje Lumenia imati dva vladara. Argen se tako vraća i pridružuje sestri zbog koje se svih ovih godina osjećao sve manje važnim. Vidjevši tu gestu ljubavi, Lumeni s Lumenie odlučuju pokazati svu svoju privrženost prema Zvjezdožderima, čineći ih ponovno Lumenima.

Nakon što se susreo s ostalim Winxicama na Suncu, Bloom pridružuje svoje Cosmix moći ostalima čineći Konvergenciju. Njih šest, koje za više vremena ne mogu izdržati tešku i iscrpljujuću čaroliju, upravo na vrijeme posjećuje Orion, koji im daje jednu drugu jezgru. Winxice skupljaju preostalu zvjezdanu prašinu i hrane ju vlastitim Cosmix moćima. Na taj način uspijevaju vratiti svjetlo Sunca i spasiti Zemlju. Drugi je div poražen i uništen novim svjetlom Sunca, a Gardenia je spašena.

Nakon što je napaćen i izgubi većinu svojih čarobnih moći, Valtor shvaća da mu njegova mračna priroda nikad neće dopustiti da zadrži Bloomine Cosmix moći: one su nekompatibilne. Bez magije koja je kompatibilna s moći zvijezda čarobnjak se nikad neće uspjeti osnažiti moćima Zvijezde želja. Odlučan pronaći netkoga kompatibilnog, čije moći imaju isto podrijetlo kao Winxica, Valtor oslobađa tri stare saveznice, Trixice, iz njihovog prostorno-vremenskog zatvora u kojem su bile zarobljene na kraju sezone 7, te će ih zamoliti da preuzmu kontrolu nad zvijezdom umjesto njega.

## Važni događaji

* Obscurum ponovno dobiva svoj izvorni oblik, Argen.
* Trixice se vraćaju u ovoj epizodi.

## Likovi

* Bloom
* Stella
* Flora
* Musa
* Layla
* Tecna
* Sky
* Brandon
* Helio
* Riven
* Timmy
* Nex
* Valtor
* Icy
* Darcy
* Stormy
* Mike
* Vanessa
* Zvjezdica
* Obscurum/Argen
* Dorana
* Orion
* Zvjezdožderi
* Mračni divovi koje je pozvao Valtor
* Lumeni s Sunca
* Lumeni s Lumenie
* Lumeni s Syderie
* Lumeni s Periple
* Lumeni s Iridie
* Lumeni s Gorgola

## Korištene čarolije

* “Moji mračni divovi, iziđite na svjetlo iz morskih dubina!” — Valtor je to iskoristio za prizivanje mračnih divova.
* Sonična udaraljka — Musa ju je iskoristila protiv Zvjezdotrola, ali nije uspjela.
* Magija Cosmixa — Bloom ju je iskoristila protiv Zvjezdotrola, ali nije uspjela.

## Zanimljivosti

* Trixice (Icy, Darcy i Stormy) vraćaju se u seriju iz posljednje epizode sezone 7, “Moć vilinskih životinja”, nakon što su ostale zarobljene u prostorno-vremenskoj tamnici.

## Pogreške

* Florina kosa nestaje u jednoj sceni.
* Jednom Zvjezdogoyleu u jednoj sceni nedostaju krila.